**Akasztó Község Önkormányzata Képviselő-testületének**

**10/2019. (VI.11.) önkormányzati rendelete**

**Esély otthon - A fiatalok helyben maradását támogató ösztönző rendszer támogatásairól szóló 3/2019. (II.15.) önkormányzati rendelet módosításáról**

Akasztó Község Önkormányzatának Képviselőtestülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. tv. 13. § (1) bekezdés 15. pontjában meghatározott feladatkörében eljárva – Akasztó Község Képviselőtestületének Szervezeti és Működési Szabályzatáról szóló 13/2015. (VIII.11.) önkormányzati rendeletben biztosított véleményezési jogkörében eljáró Pénzügyi és Kulturális Bizottság véleményének kikérésével, a következőket rendeli el:

**1.§**

A Rendelet (továbbiakban: R.) 2.§ (1) bekezdése helyébe a következő (1) bekezdés lép:

1. E rendelet személyi hatálya kiterjed azon 18 – 35 év közötti magyar állampolgárságú természetes személyekre, akik e rendelet szerinti Akasztó Község közigazgatási területén lakóhellyel vagy tartózkodási hellyel rendelkeznek és a településen életvitelszerűen élnek és 2019. március 31. napjáig a 18. életévét már betöltötte, de 34. életévét még nem töltötte be, továbbá a lakhatási támogatás tekintetében az előzőeken túlmenően a településen lakóhelyet létesíteni szándékozó – a településről elszármazott, visszaköltöző, valamint letelepülő természetes személyekre.

**2.§**

A R. 4.§ (3) bekezdése helyébe a következő (3) bekezdés lép:

(3) A támogatott a pénzbeli ösztönző támogatás tekintetében Akasztó község közigazgatási területén állandó vagy ideiglenes lakhellyel rendelkezik és a településen életvitelszerűen tartózkodik, továbbá a lakhatási támogatás tekintetében az előzőeken túlmenően a településen lakóhelyet létesíteni szándékozó – a településről elszármazott, visszaköltöző, valamint letelepülő.

**3.§**

A R. 4.§ (9)-(10) bekezdése helyébe a következő (9)-(10) bekezdés lép:

1. Az ösztönző támogatásokra vonatkozó pályázati felhívást az Önkormányzat 2019. február 28. napjáig, a lakhatási támogatásra vonatkozó pályázati felhívást pedig 2019. június 15. napjáig hirdeti meg Akasztó Község honlapján, illetve a helyben szokásos módon.
2. A pályázatokat egy eredeti példányban, zárt borítékban – személyesen vagy postai úton (ajánlott küldeményként) – a rendelet mellékletei szerinti formanyomtatványon kell benyújtani mellékleteivel együtt úgy, hogy az az ösztönző támogatások esetében 2019. március 31. napjáig, a lakhatási támogatás esetében pedig 2019. július 5. napjáig megérkezzen az Akasztó Község Önkormányzatához (6221 Akasztó, Fő uta 40.). A pályázati határnapot követően beérkezett pályázatok érvénytelenek.

A R. 4.§-a a következő (11a) bekezdéssel egészül ki:

Hiánypótlásra a lakhatási támogatással kapcsolatban egy alkalommal van lehetőség. A továbbiakban is hiányos pályázatok formai hibásnak minősülnek és elutasításra kerülnek. A hiánypótlási felhívás a pályázat benyújtási határidejét követő 5 napon belül kerül megküldésre, a hiánypótlásnak a megküldés dátumától számított 5 napon belül vissza kell érkeznie. A hiánypótlási határidő elmulasztása esetén igazolásnak helye nincs, a pályázat további bírálat nélkül elutasításra kerül.A pályázat elbírálásának határideje a lakhatási támogatás esetében 2019. július 16. A szerződéskötés határideje a döntés meghozatalát követő 10 napon belül.

**4.§**

A R. 4.§ (17) bekezdése helyébe a következő (17) bekezdés lép:

(17) Az általános támogatási forma – helyben maradás ösztönzése és a támogatott szakmákban dolgozók támogatása havonta, utólag, a tárgyhónapot követő hónap 10. napjáig kerül átutalásra, a képzési célra fordítandó támogatás és a jogosítvány megszerzésének támogatása esetén a támogatás a szerződés kötést követő 15 napon belül kerül átutalásra.

**5.§**

A R. 5.§ (1) bekezdés helyébe a következő (1) bekezdés lép:

1. A fiatalok helyben maradását támogató ösztöndíjra és lakhatási támogatásra való jogosultságot meg kell szüntetni és a támogatottat a folyósított ösztöndíj a Ptk. 6:48.§ (1) bekezdése szerinti kamattal növelt összegének visszafizetésére kell kötelezni, illetve a lakhatási támogatás esetén 25.000 Ft/hó összegben kell a visszafizetést elrendelni, ha
2. a támogatott a 4.§ szerinti, valamint a támogatási szerződésben meghatározott kötelezettségeinek nem tesz eleget,
3. a pályázati eljárás során valótlan adatot közölt vagy az önkormányzatot bármilyen módon megtévesztette,
4. az ösztöndíjra való jogosultság, vagy a lakhatási támogatás megszüntetését bármely okból kéri.

**6.§**

A R. 6.§ (7) bekezdés helyébe a következő (7) bekezdés lép:

1. a támogatott kötelezettségvállalása, hogy amennyiben a támogatás folyósítására vonatkozó feltételeket megszegi, az ösztöndíjra folyósított támogatást egy összegben, a Ptk. 6:48.§ (1) bekezdése szerinti kamattal együtt, a lakhatási támogatás feltételeinek megszegése miatt visszafizetendő összeget egy összegben, az erre történő felszólítást követő 30 napon belül visszafizeti.

**7.§**

A R. a következő 10/A. §-sal egészül ki:

**Lakhatási támogatás**

**10/A. §**

1. A fiatalok helyben maradását támogató lakhatási támogatásban részesülhet az a pályázó, aki a 4. § (1)-(8) bekezdésében meghatározott feltételeken túl
2. vállalja, hogy a beköltözés időpontjától számított 5 napon belül a támogatott lakásban lakóhelyet létesít a vele együtt költözőkkel,
3. a lakhatási lehetőség igénybevételeként vállalja, hogy a beköltöző személyek legalább egy tagja foglalkoztatási jogviszonnyal rendelkezik,
4. vállalja a lakhatás igazolt rezsi költségének viselését,
5. A fiatalok helyben maradását támogató pénzügyi ellentételezés nélküli lakhatási támogatást 2019. július 31. napjától számított 20 hónapra kell megállapítani.

**8.§**

A R. a következő 2. melléklettel egészül ki:

1. melléklet

FIATALOK HELYBEN MARADÁSÁT TÁMOGATÓ ÖSZTÖNZŐ RENDSZER – LAKHATÁSI TÁMOGATÁS

AKASZTÓ KÖZSÉG ÖNKORMÁNYZATA

EFOP-1.2.11-16-2017-00017

2019. ÉV

PÁLYÁZATOK BEÉRKEZÉSÉNEK A HATÁRIDEJE:

2019.07.05.

1. **Pályázó személyi adatai**

Amennyiben a kitöltés kézzel történik, kérjük **NYOMTATOTT NAGY BETŰKET** használjon!

|  |  |  |
| --- | --- | --- |
| 1.1 | Név |  |
| 1.2 | Születési név |  |
| 1.3 | Születési hely, idő |  |
| 1.4 | Anyja neve |  |
| 1.5 | Állampolgárság |  |
| 1.6 | Személyi igazolvány szám |  |
| 1.7 | Lakcímkártya szám |  |
| 1.8 | Adóazonosító jel |  |
| 1.9 | Lakóhely |  |
| 1.10 | Társadalombiztosítási Azonosító Jele |  |
| 1.11 | Telefonszám |  |
| 1.12 | E-mail cím |  |

**A pályázóval együtt költöző személyek adatai (amennyiben releváns):**

|  |  |  |
| --- | --- | --- |
| 2.1 | Név |  |
| 2.2 | Születési név |  |
| 2.3 | Születési hely, idő |  |
| 2.4 | Anyja neve |  |
| 2.5 | Személyi igazolvány szám |  |
| 2.6 | Lakóhely |  |
| 2.7 | Társadalombiztosítási Azonosító Jele |  |
| 2.8 | Hozzátartozói viszony minősége |  |

|  |  |  |
| --- | --- | --- |
| 3.1 | Név |  |
| 3.2 | Születési név |  |
| 3.3 | Születési hely, idő |  |
| 3.4 | Anyja neve |  |
| 3.5 | Személyi igazolvány szám |  |
| 3.6 | Lakóhely |  |
| 3.7 | Társadalombiztosítási Azonosító Jele |  |
| 3.8 | Hozzátartozói viszony minősége |  |

|  |  |  |
| --- | --- | --- |
| 4.1 | Név |  |
| 4.2 | Születési név |  |
| 4.3 | Születési hely, idő |  |
| 4.4 | Anyja neve |  |
| 4.5 | Személyi igazolvány szám |  |
| 4.6 | Lakóhely |  |
| 4.7 | Társadalombiztosítási Azonosító Jele |  |
| 4.8 | Hozzátartozói viszony minősége |  |

**Nyilatkozatok - értékelés**

A pályázatom keretében az alábbi vállalásokat teszem meg, illetve az alábbi előnyt jelentő szempontok igazak a személyemre:

| **ELŐNYT JELENTŐ SZEMPONT** | **IGEN/NEM** |
| --- | --- |
| Vállalja, hogy lakhelyét 3 éven belül nem változtatja meg (a támogatási szerződés megkötését követően) |    |
| Az egy háztartásban élők egy főre jutó jövedelme:* a háztartásában az egy főre jutó nettó jövedelem nem haladja meg a mindenkori minimálbér nettó összegét (2019-ben 99.085.- Ft)
* a háztartásában az egy főre jutó nettó jövedelem a mindenkori minimálbér nettó összegének 100 % - 150 % között van (2019-ben 99.086.- Ft – 148.628.- Ft)
* a háztartásában az egy főre jutó nettó jövedelem a mindenkori minimálbér nettó összegének 150 % - 200% között (2019-ben 148.629.- Ft – 198.170.- Ft)
 |        |
| A pályázó életkorát tekintve:* 30 év alatti
* 30 év feletti
 |      |
| Ha a pályázó eltartó:* legalább 2 gyermeket nevel
 |    |
| A pályázó iskolai végzettsége alapján:* felsőfokú végzettség megléte vagy annak megszerzésére irányuló tanulmányok folytatása
* érettségire épülő szakképesítés megléte vagy annak megszerzésére irányuló iskolai tanulmányok folytatása
 |      |
| A pályázó foglalkoztatási jogviszonya:* közalkalmazott, köztisztviselő
* egyéb humán közszolgáltatási területen dolgozik
* helyben dolgozik vagy helyben vállalkozói/őstermelői tevékenységet végez
* támogatott szakmában dolgozik
 |           |
| A pályázó munkaszerződése alapján:* munkaszerződése határozatlan időtartamú
* munkaszerződése határozott időtartamú
 |      |
| A pályázó a közösség érdekében önkéntes munkát vállal, a kötelező előírt mértéken túl további:* 12 órát
 |    |
| * Civil szervezetnek tagja, civil szervezeti tevékenységet végez
 |    |
| * Legalább 5 éves munkaviszonnyal rendelkezik
 |    |
| * Legalább 10 éves munkaviszonnyal rendelkezik
 |    |

| **MEGPÁLYÁZNI KÍVÁNT LAKÁS**  | **IGEN/NEM** |
| --- | --- |
| Akasztó, Szent István u. 3. szám alatti lakás (4 db) 62 m2 területű, 2,5 szobás, komfortos fokozatú, gázfűtéses önkormányzati lakás. |  |
| Akasztó, Fő u. 40. sz. alatti lakás 123m2 területű, 3 szobás, összkomfortos fokozatú, gázfűtéses önkormányzati lakás. |  |
| Akasztó, Fő u. 38. sz alatti lakás 77 m2 területű, 2,5 szobás, komfortos fokozatú, gázfűtéses önkormányzati lakás. |  |

1. **Kötelezettségvállalás**

Pályázatom benyújtásával az alábbi vállalásokat teszem, amennyiben a pályázatom támogatásban részesül:

* a támogatás lezárását követő 2 év időtartamig nem költözöm el Akasztóról (Akasztó Község közigazgatási területén lakóhellyel rendelkezem és a településen életvitelszerűen tartózkodom);
* Én vagy a velem együtt költöző házastársam/élettársam foglalkoztatási jogviszonnyal rendelkezem/rendelkezik;
* a beköltözés időpontjától számított 5 napon belül a támogatott lakásban lakóhelyet létesítek a velem együtt költöző személyeket is beleértve;
* az általam használt támogatott lakás rezsiköltségének megfizetésére köteles vagyok. (Rezsi költség: villamos energia, földgáz/fűtés, víziközmű-szolgáltatás, hulladék szállítás, internet, TV, );
* a közösség érdekében önkéntes munkát végzek, az ösztönző támogatás 2 éve alatt, összesen minimum 24 óra mennyiségben (ebből minimum 6 órában 1 db önkormányzati rendezvény előkészítésében és/vagy lebonyolításában vállalok társadalmi munkát);
* a pályázati űrlapon megjelölt adataim esetleges változásáról az önkormányzatot 15 napon belül értesítem;
* az EFOP-1.2.11-16-2017-00017 pályázat rendezvényein részt veszek (szakmai rendezvényeken, workshopokon);
* az ESZA kérdőívet kitöltöm, valamint a velem együtt költöző 18-34 év közötti személyek is.
1. **Egyéb jognyilatkozat**

Büntetőjogi felelősségem tudatában kijelentem, hogy a „Fiatalok helyben maradását támogató ösztönző rendszer” program pályázati kiírását és mellékleteit megismertem, megértettem és az abban foglaltakat magamra nézve kötelezőnek elismerem, különös tekintettel a kötelezettségvállalásokra, illetve a pályázati felhívásban foglaltak megszegése esetén életbelépő jogkövetkezményekre.

A pályázat benyújtásával büntetőjogi felelősséget vállalok azért, hogy beküldött adataim a valóságnak megfelelnek, valamint nem állok a PTK szerint közeli hozzátartozói viszonyban sem az önkormányzat vezető tisztségviselőivel, sem az önkormányzati képviselő-testület tagjaival.

Tudomásul veszem, hogy amennyiben a pályázatom valótlan adatokon alapul, vagy a pályázati felhívásban, illetve a támogatási szerződésben foglalt kötelezettségeimnek nem teszek eleget, akkor a támogatási szerződés megkötésére nem vagyok jogosult, illetve a támogatás igénybevételének kezdetétől számított időszakra vonatkozó támogatási költséget köteles vagyok visszafizetni. (Visszafizetési kötelezettség esetén a visszafizetendő összeg az első megsértett kritérium napjától számítódik. A visszafizetési kötelezettség 25.000 Ft/hó. A visszafizetési kötelezettség további részleteiről a támogatási szerződés rendelkezik.)

Hozzájárulok ahhoz, hogy a támogatás elnyerése után nevemet és a támogatás mértékét Akasztó Község Önkormányzata nyilvánosságra hozza.

Hozzájárulok ahhoz, hogy személyes adataim automatikus feldolgozásra, tárolásra és felhasználásra kerüljenek Akasztó Község Önkormányzata által a „Fiatalok helyben maradását támogató ösztönző rendszer” program megvalósításához kapcsolódóan. Hozzájárulok ahhoz, hogy a benyújtott pályázatban megjelölt személyes adataimat a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik során kezeljék.

Tudomásul vettem, hogy személyes adataim kezelésének jogalapja a fenti célok szerinti önkéntes és egyértelmű hozzájárulásom, mellyel félreérthetetlenül elfogadtam személyes adataim fenti célokkal összefüggő kezelését.

Tudomásul vettem továbbá, hogy adatkezelési hozzájárulásomat bármikor visszavonhatom a akasztophiv@kabel2.hu címre küldött elektronikus levél révén, mely visszavonás nem érinti a visszavonás előtti, hozzájárulásom alapján végrehajtott adatkezelések jogszerűségét.

Egyéb tájékoztatás: a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló EURÓPAI PARLAMENT ÉS A TANÁCS 2016. április 27-i (EU) 2016/679 Rendelet 13. cikke szerint.

Akasztó Község Önkormányzata adatfeldolgozásért felelős munkatársa: Németh Lászlóné (e-mail: nemeth.laszlone@kabel2.hu , telefonszám: +78 451-011)

A nyilatkozat szerint feldolgozott személyes adatok Akasztó Község Önkormányzata, vagy a célok szerinti tevékenységek megszűnéséig – de legalább 2028. december 31. napjáig a 272/2014 (XI.5.) Korm. rendelet 110/A § alapján – kerülnek jogszerűen kezelésre elektronikusan és / vagy papír alapon, manuálisan.

Az adatok kezelése kizárólag Akasztó Község Önkormányzata részéről történik, e tevékenység külső adatkezelőhöz, feldolgozóhoz való kiszervezésére, továbbá a személyes adatok harmadik személyek felé történő továbbítására – kivéve esetleges jogszabályi előírásokból fakadó kötelezettségeket – nem kerül sor.

Akasztó Község Önkormányzata az informatikai rendszerében tárolt adatokról időközönként mentést készít, mely mentés a jelen nyilatkozat szerinti személyes adatokat is érintheti. A mentések célja a rendkívüli helyzetekre való felkészülés (biztonsági cél), másrészt az adatok sértetlenségének bizonyítható garantálása (bizonyítási cél).

Automatikus döntéshozatalra (egyedi ügyekben, beleértve a profilalkotást) nem kerül sor.

A személyes adatait rendelkezésre bocsátó személy adatkezeléssel kapcsolatos jogai körében tájékoztatást, hozzáférést, helyesbítést, törlést, adatkezelési korlátozást, adathordozhatóságot kérhet, továbbá tiltakozhat személyes adatainak kezelése ellen.

Adakezeléssel kapcsolatos jogorvoslati panasszal a Nemzeti Adatvédelmi és Információszabadság Hatósághoz, mint felügyeleti hatósághoz lehet fordulni postai vagy elektronikus úton (NAIH, 1530 Budapest, Pf.:5., https://naih.hu).

Az EU Rendelet magyar nyelvű teljes szövege a következő linken érhető el: <https://eur-lex.europa.eu/legal-content/HU/TXT/?uri=CELEX%3A32016R0679>

**A kitöltött pályázati űrlaphoz csatolt mellékletek száma: ………..**

(részletes önéletrajz,

személy azonosító igazolvány másolata, lakcímkártya másolata,

formanyomtatvány a jövedelmi viszonyokról és azt igazoló dokumentumok,

iskolai végzettséget igazoló dokumentumok másolata,

házassági anyakönyvi kivonat másolata amennyiben releváns vagy élettársi kapcsolat fennállásáról szóló nyilatkozat,

gyermekek születési anyakönyvi kivonatának másolata amennyiben releváns,

foglalkoztatási jogviszonyra vonatkozó igazolás)

Kelt.: …………………………2019. …………………………………

………………………………………………………………

pályázó aláírása

**JÖVEDELMI NYILATKOZAT**

***1. Személyi adatok***

|  |
| --- |
| 1.1. Neve:............................................................................................................................................................... |
| 1.2. Pályázóvalközös háztartásában (azonos lakcímen) élők száma: ………… fő. |

1.3. Pályázóval közösháztartásában élők neve:

|  |  |
| --- | --- |
| Sorszám | Név  |
| 1. |  |
| 2. |  |
| 3. |  |
| 4. |  |

***2. Jövedelmi adatok***

A pályázó, valamint a vele közös háztartásban élő személyek havi jövedelme forintban:

|  |  |  |  |
| --- | --- | --- | --- |
|   |  A |  B |  C |
|  A jövedelem típusa |  Pályázó |  A háztartásban élők |
|  1. | Munkaviszonyból és más foglalkoztatási jogviszonyból származóEbből: közfoglalkoztatásból származó |   |   |   |   |   |
|  2. | Társas és egyéni vállalkozásból, ősterme-lői, illetve szellemi és más önálló tevékenységből származó |   |   |   |   |   |
|  3. |  Táppénz, gyermekgondozási támogatások |   |   |   |   |   |
|  4. |  Nyugellátás és egyéb nyugdíjszerű rendszeres szociális ellátások |   |   |   |   |   |
|  5. |  Önkormányzat, járási hivatal és munka-ügyi szervek által folyósított ellátások |   |   |   |   |   |
|  6. |  Egyéb jövedelem |   |   |   |   |   |
|  7. |  Összes jövedelem |   |   |   |   |   |

**Egy főre jutó nettó jövedelem: ..................................... Ft/hó.**

**3.** Büntetőjogi felelősségem tudatában kijelentem, hogy a JÖVEDELMI NYILATKOZAT-ban közölt adatok a valóságnak megfelelnek.

Kelt: Akasztó, 2019. .................................. .................................................................

Pályázó aláírása

**TÁJÉKOZTATÓ A KÉRELEM KITÖLTÉSÉHEZ**

1. ***Személyi adatok***

*Háztartás:* az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége.

1. ***Jövedelemre vonatkozó adatok***

 A jogosultság megállapításakor

*a)* a havi rendszerességgel járó – nem vállalkozásból, illetve őstermelői tevékenységből (a továbbiakban együtt: vállalkozás) származó – jövedelem esetén a kérelem benyújtását megelőző hónap jövedelmét,

*b)* a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát

kell figyelembe venni, azzal, hogy a *b)* pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

***Havi rendszerességgel járó jövedelem:***

***rendszeres pénzellátás:*** a táppénz, a csecsemőgondozási díj, a gyermekgondozási díj, az öregségi nyugdíj, a korhatár előtti ellátás, a szolgálati járandóság, a balettművészeti életjáradék, az átmeneti bányászjáradék, a rokkantsági nyugdíj, a rehabilitációs járadék, a megváltozott munkaképességű személyek ellátásai, az öregségi járadék, a munkaképtelenségi járadék, az özvegyi járadék, a növelt összegű öregségi, munkaképtelenségi és özvegyi járadék, az özvegyi nyugdíj – kivéve az ideiglenes özvegyi nyugdíjat, továbbá a házastársa jogán árvaellátásra jogosult fogyatékkal élő, illetve tartósan beteg vagy legalább két árvaellátásra jogosult gyermek eltartásáról gondoskodó személy özvegyi nyugdíját –, a baleseti táppénz, a baleseti rokkantsági nyugdíj, a hozzátartozói baleseti nyugellátás, az Flt. alapján folyósított pénzbeli ellátás, az átmeneti járadék, a rendszeres szociális járadék, a bányászok egészségkárosodási járadéka, a rokkantsági járadék, a hadigondozottak és nemzeti gondozottak pénzbeli ellátásai, a gyermekgondozási segély, a gyermeknevelési támogatás, az időskorúak járadéka, a rendelkezésre állási támogatás, a bérpótló juttatás, foglalkoztatást helyettesítő támogatás,, a rendszeres szociális segély és az egészségkárosodási és gyermekfelügyeleti támogatás, az ápolási díj, a nemzeti helytállásért elnevezésű pótlék, a közszolgálati járadék, valamint az uniós rendeletek alapján külföldi szerv által folyósított egyéb azonos típusú ellátás;

***keresőtevékenység:*** ha e törvény másként nem rendelkezik, minden olyan munkavégzéssel járó tevékenység, amelyért ellenérték jár, kivéve a tiszteletdíj alapján végzett tevékenységet, ha a havi tiszteletdíj mértéke a kötelező legkisebb munkabér 30 százalékát nem haladja meg, valamint a mezőgazdasági őstermelői igazolvánnyal folytatott tevékenységet, ha az abból származó bevételt a személyi jövedelemadóról szóló szabályok szerint a jövedelem kiszámításánál nem kell figyelembe venni; nem minősül ellenértéknek a fogadó szervezet által az önkéntesnek külön törvény alapján biztosított juttatás, valamint a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel.

**A jövedelemnyilatkozatban megjelölt jövedelmeket igazoló iratot vagy másolatát a kérelemhez csatolni kell.**

**Záró rendelkezések**

**9. §**

(1) E rendelet a kihirdetését követő napon lép hatályba.

            Suhajda Antal                                                                 Némethné Nagy Nóra

             polgármester                                                                               jegyző

Záradék:

Kihirdetve: 2019. június 11.

 Némethné Nagy Nóra

                                                             jegyző